ऑटो डेस्क। टू-व्हीलर सेगमेंट में टीवीएस मोटर कंपनी ने सफलता हासिल की है। हाल ही में खबरें सामने आ रही है कि एक बार फिर से टीवीएस मोटर ऑटोमोबाइल क्षेत्र में धमाका करने वाली है। टीवीएस मोटर कंपनी देश का पहला हाइब्रिड स्कूटर बाजार में उतारने की तैयारियां कर रही है। उम्मीद की जा रही है कि टीवीएस का यह नया स्कूटर 23 अगस्त को भारत में लॉन्च किया जाएगा। इस नए स्कूटर का नाम TVS iQube Hybrid होगा। कंपनी ने इसे पहली बार 2010 में आयोजित ऑटो एक्सपो में प्रदर्शित किया था। उस समय से ही लोगों को इस स्कूटर का इंतजार है। NTorq की कामयाबी के बाद अब यह स्कूटर तहलका मचा देगा।